A NETFLIX SOROZATA
HYAKKAO MAGÁNAKADÉMIA
A Hyakkao Magánakadémia
most ünnepli fennállásának 121. évfordulóját.
Az iskola büszke a hagyományaira és a rangjára.
Az iskolában erős a hierarchia.
NEM EGYÜTTMŰKÖDŐ DIÁKOK
Nem a jó jegyek és nem a sportteljesítmény számít.
Hanem…
a szerencsejáték. Az áll mindenek felett.
Ha ügyesen tudsz játszani, bármit megtehetsz.
Ne feledd! Amíg a másik nem veszi észre, csalhatsz is.
Ez nagyon fontos.
Ha adósságot halmozol fel a szerencsejátékból…
ADOMÁNYOK
…és nem tudod befizetni az adományt a Diáktanácsnak,
lentebb kerülsz a ranglétrán.
A ranglétra legalján lévő diákokat házi kedvencként kezelik.
A fiú házi kedvenceket Blökinek,
a lányokat Cirminek hívják.
És minden nap megalázzák őket.
A házi kedvenceknek szót kell fogadniuk az embereknek.
Ez én vagyok, Hanatemari Tsuzura.
Nyilván az, akit lelocsolnak vízzel. Cirmi vagyok.
Az, aki a vizet önti, Aiura Kokoro. Az egyik legjobb szerencsejátékos.
Helló, kitűnő tanuló!
A szóban forgó kitűnő tanuló
Saotome Mary.
Általános iskolai osztálytársak voltunk. Most jött át ebbe az iskolába.
A sors hozott össze újra Maryvel.
Légy óvatos, Mary! Úgy hallottam, hogy az új diákok minden évben célpontok.
A MOCSÁR KÁRTYAJÁTÉK
Rögtön játszott is.
Mary teljesen amatőr.
Aiura csalt, és bamm!
Marynek 200 000 jen adóssága lett.
Ennek ellenére Mary újra próbálkozik, mert adtam neki pénzt.
VISSZAVÁGÓ
Megint csal, bamm!
De Mary rájön, hogyan, bumm!
Mi?
Marynek sikerült sok pénzt nyernie.
Új diákként az első napján 200 000 jent nyert, és osztályelső lett.
Így kezdődött a Maryvel közös történetünk.
Ekkor arra gondoltam:
Fogadok, hogy Mary nem csak egy gazdag családból származó lány.
Kinyújtja felém a kezét.
Az én hercegem!
EGY HÉTTEL KÉSŐBB
Nehezen barátkozom.
Miért?
Mindenki látta, ahogy Aiura ellen játszottam.
Jó tanuló vagyok, jól szerepelek az órákon,
hogy senki se nézhessen le.
A sminkem természetes és menő.
A körmöm visszafogott pasztellrózsaszín.
Figyelek rá, hogy kedves legyek.
A fenébe!
Ha így haladunk, az életem terve…
Beleszületünk a hierarchikus rendszerbe.
Kitartás, intelligencia,
megjelenés, érzékenység és pénz.
A társadalom nyertesekre és vesztesekre osztja az embereket. Nem a mi hibánk.
Utálom.
Ezért jöttem át ebbe az iskolába kitűnő tanulóként.
Nyertesként fogok távozni innen.
De ha így haladok, rögtön az átjelentkezés után…
Figyelj csak, Mary…
Mary, beilleszkedtél már az iskolába?
Igen. Mit akarsz, Hanatemari?
Váratlanul érhet a kérdés, de…
Lennél esetleg…
Kérlek, legyél a barátom!
Nem baj, ha…
Persze, hogy nem baj.
Nincs szükséged barátokra.
Főleg nem olyanokra, mint én.
Értéktelen vagyok, és örökké Cirmi maradok.
- Gondolom, nem kérsz belőlem. - Ne légy már ilyen szánalmas!
Ugyanezt csináltad, amikor Aiura ellen játszottam.
Mi ez?
Házi kedvenc vagy, nem? Ha sok pénzed van, miért nem használod?
Tudom, ha átmenetileg ki is törnék ebből a státuszból,
leblokkolnék, és nem tudnám, mit tegyek.
Miért csinálod mindig…
Ne haragudj!
Hanatemari, elárulsz nekem valamit?
Szerintem azért, mert az kevés pénz volt.
Micsoda?
Ebben az iskolában 200 000 jen játékpénznek számít.
Nagyobb tétű játékokat kell játszanod,
hogy bizonyítani tudd, mennyire jó játékos vagy.
Hű, abszurd ez az iskola…
Amúgy te mit iszol?
Ki, én?
Ezt.
Ó, de cuki!
Felsős korom óta ebből szeretek inni.
Már rég nem láttam kulacsot.
Vajon ezért néznek le?
A játékbarlangokat órák után rendezik be, ugye?
Körbevezetsz?
Nagyon szívesen! Milyen típusú érdekelne?
Hát…
A campuson lévő legkevésbé népszerű.
Biztos ezt szeretnéd?
Persze.
2. KÖNYVTÁRI ELŐKÉSZÍTŐ
Könnyebb megszereznem egy népszerűtlen barlangot.
Mi?
Elnyerem a barlangot, hogy én kezeljem a pénzügyeit.
Ez a titka annak, hogy nyertes játékos legyél.
Más szóval:
így válhatsz a leggyorsabban nyertessé ebben az iskolában.
IKREK
Elnézést!
Legyetek üdvözölve! Ne haragudjatok!
Nem vettelek észre…
Jól vagy?
Üdv az irodalmi klubban!
Én vagyok az elnök, Togakushi Yukimi! Szeretnétek tagok lenni?
Nem.
Gondoltam…
Nos…
Kínos, de mindig ilyenek vagyunk.
Sosem jönnek látogatók, és rajtam kívül csak fiktív tagok vannak.
Hogyan is kellene ezt csinálnom?
Milyen ritka alkalom!
Látogatók érkeztek?
Kicsit elfoglaltak vagyunk.
Küldd haza őket!
CIRMI
- Mikura! - Igen.
Mostantól kezdve az irodalmi klub nem használhatja
a 2. könyvtári előkészítőt.
Kérlek, távozzatok most azonnal.
Most azonnal nem tudok.
Mikor fizettél utoljára teremhasználati díjat?
Hány emlékeztetőt kaptál?
Ki ez a parancsolgató nőszemély?
A Diáktanács Közerkölcsi Bizottságának elnöke.
Juraku Sachiko.
A Diáktanács a játékbarlangokat is felügyeli.
Mi a baj, Yukimi?
Használhatnám ezt a helyet én?
Mi?
Tessék?
Ha enyém lehet ez a játékbarlang,
megnövelem a bevételét, és magasabb használati díjat fizetek.
És te
ki vagy?
A Hana osztály elsőévese. Saotome Mary.
Várj! Jövő hónapban visszafizetek mindent a lejárt összeggel együtt.
Szerintem jobban jársz, ha valaki újat választasz
olyan helyett, aki már kudarcot vallott.
Érdekes. Legyen!
Mary, Yukimi: ti ketten fogtok játszani. A nyertesé lesz a barlang.
De…
Nagyon jó.
Nem hittem, hogy ilyen könnyen összejönnek a dolgok.
Legyen a kezdő tét 1 000 000 jen!
Mi?
Ennyibe kerül berendezni a játékbarlangot.
Ne aggódj! Ha te nyersz, nem gyűjtöm be.
A vesztes fizet nekem.
Túl drága.
Rendben. Játszanom kell, igaz?
Jaj, ne!
Mi a baj, Mary? Mennyit tudsz feltenni?
Körülbelül 200 000 jent.
Rendben. Akkor majd én adok pénzt.
Ha veszítesz, 800 000 jennel tartozol nekem.
Mary! A Diáktanácsnak tartozni…
Játékbarlangot szeretnél, nem? Akkor tudnod kell kockázatot vállalni.
Hanatemari, itt dől el, hogy nyertes vagy vesztes vagy.
Ötszázezer jen…
- Adok 500 000 jent. - Te…
- Akkor ez eldőlt. Mikura, kezdhetjük. - Rendben.
A Háromtalálatos kocka nevű játékot fogjuk játszani.
Én leszek a játékvezető, én dobok. Ti megtippelitek, hogy mit dobok.
Ez egy nagyon egyszerű szerencsejáték.
A számok a következőket jelentik:
Az egy, kettő, három az alsó, azaz a down számok.
A négy, öt, hat a felső, azaz az up számok.
Három egymást követő dobás eredményét kell megtippelnetek.
Akinek a tippje először kijön, az nyert.
Például az A játszik a B ellen.
Az A tippje: UDD.
A B tippje: DUD.
Ebben az esetben…
az A UDD tippje jön ki először,
szóval az A nyert.
Egy kártyára írjátok fel a tippeteket, amit ideadtok nekem, mielőtt dobok.
Sajnálom, de meg kell védenem ezt a játékbarlangot.
Én fogok nyerni.
Ha nyerek, enyém a játékbarlang.
Ha veszítek, pénzt veszítek.
Ha adósságba verem magam, nehéz lesz visszafizetnem,
és valószínűleg házi kedvenccé válok.
Muszáj nyernem. Nyerek, és nyertes leszek.
Kezdődjön a játék!
Első dobás.
Első dobás: down.
Ha ugyanazt tippelték Togakushival, akkor döntetlen…
Második dobás: down.
Ettől eltekintve…
Ötven százalék a valószínűsége, hogy a dobás eredménye up vagy down.
Három egymást követő dobásnál ez a köbre emelkedik,
tehát 12,5% lesz az esélye.
Harmadik dobás.
Up.
Ahogy sejtettem. Bármit írsz, ugyanakkora a nyerés esélye.
…ezt gondolhatnánk.
De ez nagy hiba.
Ha végtelen sokszor dobjuk el a kockát,
akkor bármilyen kombinációnak ugyanakkorra a valószínűsége.
Az először megjelenő kombináció megtippelése azonban más.
Ezeknek a kombinációknak nagyobb esélye van, mint a többinek.
Ez a szerencsejátékosok tévedésének tipikus esete.
Arra számítunk, hogy két egymás utáni up vagy down,
például az UUD, UDD, DDU vagy DUU esélye 12,5%.
Másrészt viszont annak,
hogy háromszor egymás után up vagy down,
tehát DDD vagy UUU eredményt kapjunk,
annak hét százalék esélye van.
A kockajátékok lényege a valószínűség kis mértékű hullámzása.
Egy kis különbség nagy eredményeket hozhat.
Ötödik dobás: down.
A tippem tehát…
UUD. Ez a legvalószínűbb eredmény.
De ezt biztosan az ellenfelem is tudja.
Hatodik dobás: up.
Ez csak egy óvintézkedés, hogy ne kerüljek hátrányba.
Megtettem, amit tudtam.
A többi a sors kezében van.
Hetedik dobás: up.
Vége a játéknak.
- Micsoda? - Mi?
Kijött a DUU. Togakushi nyert.
Nem lehet! Mary veszített?!
Ahogy ígértem, Yukimi kapja a játékbarlangot.
Mary tartozik nekem egymillióval.
Mi a baj, Yukimi? Te nyertél. Örülj neki!
Akkor továbbra is használhatjuk a helyet?
Persze. Gondot jelent?
Nem! Nagyon örülök neki.
Mary…
Játszhatnék még egyszer?
Nem baj, ha megduplázzuk a tétet. Ígérem, hogy visszafizetem, ha veszítek.
Egy pillanat!
Értem.
Rendben, legyen, ha már ilyen eltökélt vagy!
De én nyertem!
Fogd be!
Szerinted jogod van ezt mondani?
Nem, de…
A következő körben viszont nem csak a pénz a tét.
- Mikura! - Igen.
Ez meg mi?
A nyakörved.
Mi?
Ha veszítesz, az én saját házi kedvencem leszel.
Jössz, ha hívlak. Elhozod nekem, amit kérek.
Ha őrködnöd kell, egész éjjel virrasztasz. És…
És ha azt mondom, meghalsz, akkor meghalsz.
Mit gondolsz, Mary?
Biztosan készen állsz?
- Igen. - Micsoda?
Mary!
Csak a szerencsén múlik.
Most veszítettem, legközelebb nyerni fogok.
Kezdődjön a Háromtalálatos kocka utolsó köre!
Tegyétek meg tippjeiteket!
Juraku őméltósága uralkodni szeretne Saotome felett.
Teszek róla, hogy Saotome veszítsen.
Ez az enyém.
Mindkét versenyző tippelt.
Íme, az első dobás.
Up.
Második dobás.
Down.
Van egy másfajta hibalehetőség is ennél a játéknál.
Valóban ez a négy verzió elsőre a legvalószínűbb.
A nagyobb valószínűség azonban nem jelenti azt, hogy könnyebb nyerni.
Akárcsak a kő-papír-ollóban, a kompatibilitással könnyebb lehet nyerni.
Például a DUU nyer az UUD ellen.
Ebben az esetben a DUU esélye 67%.
Ez egy olyan ritka jelenség,
ahol a DUU kombináció esélyesebb közvetlenül az UUD előtt.
Ugyanez vonatkozik az összes kombinációra.
Könnyű tehát Saotomet veszíteni hagyni.
Játékvezetőként
megnézhetem Saotome kártyáját, és kicserélem Togakushiét.
Ebben az esetben Saotome kártyáján UUU áll.
Ezért kicseréltem Togakushi kártyáját DUU-ra, aminek nagyobb az esélye.
A nyerés esélye 12,5% volt.
De ez az esély a második dobással elszállt.
Harmadik dobás.
Down.
Saotome vesztésre van ítélve.
Negyedik dobás.
Up.
Ostoba nő.
Esélyed sincs nyerni.
Már csak az imádság segíthet rajta.
Mit gondol, Juraku őméltósága?
Én nem csak egy üresfejű, kirakatbábu vagyok, mint ő.
Én hasznos vagyok.
Hé, eláztattad a kártyát!
Bocsánat!
Te lassú, hülye lány! Juraku őméltósága gyorsan rád un majd.
Térjünk vissza az ötödik dobásra!
Erre semmi szükség.
Mi?
DDU volt a tippem.
Micsoda?
Kérlek, figyelj jobban. Azt írtam, hogy DDU.
Miről beszélsz? A kezed…
DDU! Mary nyert!
Mi ez?
Tudom, hogy azt írtad…
Azt hitted, nem jövök rá?
Ez a játék ugyanaz, mint a kő-papír-olló.
Az első játéknál Togakushi jobb volt, mint én,
ezért elgondolkoztam.
Az első kör után bebizonyosodott a gyanúm.
Togakushi nyert, de hezitált valami miatt.
A tudta nélkül kicserélted a kártyáját, ugye?
Nincs annál hasznosabb, ha kicserélheted egy játékos kártyáját.
Mintha a másik után kellene követ, papírt vagy ollót mutatnod.
De…
UUU-t írtál.
Akkor hogyan?
Ezzel húztam egy vonalat, hogy D legyen belőle.
Csak a saját fegyvereddel győzhettelek le.
Az meg mi?
Az acetonos körömlakklemosó általában átlátszó,
de ha vizet adsz hozzá,
sötétebb lesz, mint a körülötte lévő színek.
Tehát megjelenik a lapon.
Köszönöm, hogy megkönnyítetted, hogy nyerjek.
Ha szabályosan játszunk, 50% esélyem lett volna.
Úgy nem mertem volna fogadni.
Szép munka!
Senki sem mondta, hogy fekete tollal kell írni a tippet.
Bár körömlakklemosót használtál, attól még DDU szerepel a kártyán.
Ha UUU lett volna, akkor is azt mondtad volna, hogy te nyertél.
87,5% -os valószínűséggel kellett volna veszítened.
Ehelyett 71% esélyed lett nyerni.
Szép munka!
De akkor is volt 29% esélyed veszíteni.
Az életedre fogadtál.
Azt hiszed, vicceltem?
Nem.
De nem ez a szerencsejáték lényege?
Hetvenegy százalék esélyem volt nyerni. Ebben az esetben természetesen játszom.
Az, aki tart ekkora kockázattól, sosem fog nyerni.
Ha veszítek azzal, hogy nem játszom,
akkor a játékkal csak nyerhetek, nem?
Értem.
Gratulálok! Ez a játékbarlang tehát a tiéd.
Mary! Sikerült!
De az irodalmi klub!
Add fel!
Az első körben nem ellenkeztél a kártyacsere ellenére.
Nincs jogod tiltakozni.
Juraku őméltósága! Úgy sajnálom!
A butaságom miatt kerültél ilyen helyzetbe.
Bármilyen büntetést elfogadok.
Saotome Mary az első napján nyert az osztálytársa ellen.
Mi?
Érdekes lány.
Tudni akartam, milyen.
Rávettél, hogy…
Az egész Togakushival csak ürügy volt.
Nem érdekelt az eredmény.
Inkább
várakozáson felüli lett az eredmény.
Igaz,
hogy pimasz és szemtelen,
de bátor is.
Nem kételkedik abban, hogy nyerni fog.
Tudni akarom, milyen az, amikor sír.
Nagyszerű vagy, Mary!
Nem hittem, hogy ilyen könnyedén nyersz.
Állati jó voltál!
Csak egy játékbarlangot kaptam.
Pénzhez kell jutnom, különben nem jutunk sehova.
Ugyanakkor
nagyon jó érzés a saját váramban lenni.
Olyan akartam lenni, mint te.
- Rendben. - Mi?
Leszek a barátod.
A válaszom a kérdésedre.
Egy feltétellel.
Megszabadulsz a Cirmi címkédtől.
Nem dühít fel, hogy házi kedvencként tekintened rád? Utálom…
És utálom, ha a barátaimat így hívják.
És nem csak ez.
Feljutunk a csúcsra.
Senki sem nézhet majd le minket.
Ha ehhez szerencsejátékozni kell, akkor abban nyerünk.
Nyertesek leszünk.
Te sírsz. Valami rosszat mondtam?
Nem!
Én nyertes leszek?
Ez eddig meg sem fordult a fejemben.
Pont ilyennek képzeltem. Mary határozottan…
lovagias,
és segítő kezet nyújtott nekem.
Az én hercegem!
ELSŐ RÉSZ: EGY SAOTOME MARY NEVŰ LÁNY
A feliratot fordította: Sleisz Judit